stanford-oval/wikipedia huggingface dataset:
กลุ่มอาการมือแปลกปลอม
ทฤษฎีที่ใช้อธิบาย > ทฤษฎีการขาดความเชื่อมต่อ

มีสมมุติฐานว่า อาการมือต่างดาวเกิดขึ้นเมื่อมีการขาดความเชื่อมต่อกันระหว่างส่วนต่าง ๆ ของสมองที่ทำหน้าที่ต่าง ๆ ในการควบคุมการเคลื่อนไหวของร่างกาย  
คือ เขตต่าง ๆ ในสมองสามารถที่จะสั่งการเคลื่อนไหว แต่ไม่สามารถที่จะสร้างความรู้สึกว่าตนเป็นผู้ควบคุมการเคลื่อนไหวเหล่านั้น
ดังนั้น จึงเกิดความเสียหายหรือความสูญเสียของความรู้สึกว่าเป็นตน (sense of agency) ที่ปกติเกิดขึ้นพร้อมกับการเคลื่อนไหวใต้อำนาจจิตใจ 
คือ มีการแยกออกระหว่างกระบวนการที่ทำการปฏิบัติการเคลื่อนไหวอวัยวะทางกายภาพจริง ๆ และกระบวนการที่สร้างความรู้สึกภายในว่า เป็นผู้ควบคุมการเคลื่อนไหวเหล่านั้นโดยเจตนา
โดยที่กระบวนการหลังนี้ปกติก่อให้เกิดความรู้สึกภายในใจว่า เป็นความเคลื่อนไหวที่มีการเกิดขึ้น การควบคุม และการปฏิบัติการโดยตนเองที่กำลังกระทำการเคลื่อนไหวนั้นอยู่
งานวิจัยเร็ว ๆ นี้สำรวจความสัมพันธ์ทางประสาทของการเกิดความรู้สึกว่าเป็นตน (sense of agency) ในกรณีปกติ 
และดูเหมือนว่า จะมีความสอดคล้องกันระหว่างสัญญาณที่เกิดขึ้นแล้วส่งไปทางประสาทนำออกสู่กล้ามเนื้อในร่างกาย  
กับสิ่งที่รู้สึกได้ซึ่งเข้าใจว่าเป็นผลในประสาทส่วนปลายที่สืบเนื่องมาจากสัญญาณนำออกที่เป็นตัวสั่งการนั้น
แต่ในกลุ่มอาการมือต่างดาว กลไกประสาทที่เกี่ยวข้องกับการแสดงความสอดคล้องนี้อาจจะเกิดความเสียหาย
นี่อาจเกี่ยวข้องกับความผิดปกติของกลไกทางสมองที่แยกแยะระหว่างสัญญาณป้อนกลับที่เกิดจากการเคลื่อนไหว (re-afference) 
(คือ ความรู้สึกป้อนกลับเกี่ยวกับการเคลื่อนไหวที่ตนเองเป็นผู้ให้เกิดขึ้น)
และความรู้สึกที่เกิดขึ้นเนื่องจากการเคลื่อนไหวของอวัยวะเพราะปัจจัยภายนอกเป็นเหตุโดยที่ตนเองไม่ได้ทำอะไร
มีการเสนอว่า กลไกทางสมองอย่างนี้ เป็นไปพร้อมกับการสร้างก๊อปปี้ของสัญญาณสั่งการที่เรียกว่า efference copy (ก๊อปปี้ของสัญญาณส่งออก) แล้วส่งไปในเขตสมองที่มีหน้าที่เกี่ยวกับการรับความรู้สึกทางกาย แล้วเปลี่ยนเป็นสัญญาณที่เรียกว่า corollary discharge (ผลที่ควรจะขจัดออก) 
ซึ่งควรจะมีความสัมพันธ์กับสัญญาณนำเข้าจากประสาทส่วนปลายที่เกิดขึ้นจากการกระทำการตามการสั่งการของสัญญาณที่ส่งออก
ดังนั้น สหสัมพันธ์ระหว่างสัญญาณ corollary discharge กับสัญญาณนำเข้าจริงที่ป้อนกลับมาจากประสาทส่วนปลาย ก็จะสามารถใช้ในการตัดสินว่า การกระทำที่ต้องการได้เกิดขึ้นตามที่คาดหวังหรือไม่
เมื่อผลจริงของการกระทำที่ได้รับทางความรู้สึกมีความสอดคล้องกันกับผลที่คาดหวัง การกระทำนั้นก็จะได้รับการระบุว่า เป็นสิ่งที่ตนทำให้เกิด และได้รับการสัมพันธ์กับความรู้สึกว่าเป็นตน
แต่ว่า ถ้ากลไกทางประสาทที่เกี่ยวข้องกับการสร้างความสัมพันธ์ระหว่างระบบสั่งการและระบบความรู้สึกเกี่ยวกับการกระทำที่ตนก่อให้เกิดขึ้นมีความเสียหาย ก็จะหวังได้ว่า ความรู้สึกว่าเป็นตนในการกระทำนั้น จะไม่เกิดขึ้นดังที่กล่าวไว้แล้วในส่วนก่อน ๆ
การบำบัดรักษา

ยังไม่มีวิธีรักษากลุ่มอาการมือต่างดาว 
แต่ว่า สามารถลดและบริหารอาการต่าง ๆ ได้โดยระดับหนึ่งโดยให้ใช้มือต่างดาวทำงานอย่างใดอย่างหนึ่ง เช่นให้ถือวัตถุในมือ
นอกจากนั้นแล้ว การเรียนรู้เพื่อทำการงานอาจจะฟื้นฟูการควบคุมมือใต้อำนาจจิตใจได้ในระดับที่มีนัยสำคัญ
ตัวอย่างเช่น คนไข้คนหนึ่งมีอาการมือต่างดาวแบบสมองด้านหน้าเสียหาย และมักจะยื่นมือออกไปจับวัตถุต่าง ๆ (เช่นลูกบิดประตู) เมื่อกำลังเดิน คุณหมอจึงได้ให้ถือไม้เท้าในมือเมื่อเดิน
แม้ว่าจริง ๆ แล้วเขาไม่มีความจำเป็นที่จะใช้ไม้เท้าในการทรงตัวหรือในการเดิน
แต่เมื่อถือไม้เท้านั้นไว้มั่นในมือต่างดาว
มือก็จะไม่ปล่อยแล้วทิ้งไม้เท้าลงเพื่อจะออกไปถือเอาอะไรอย่างอื่นอีก
เทคนิคอย่างอื่น ๆ อีกที่ได้ผลมีทั้ง เอามือหนีบไว้ในระหว่างขา หรือตีมือนั้น และการใช้น้ำอุ่น ๆ รด หรือการให้มองหรือแตะที่อื่น 
นอกจากนั้นแล้ว วูและคณะ 
ยังพบว่า การใช้สัญญาณเตือนที่น่ารำคาญที่เริ่มทำงานเมื่อมือต่างดาวทำการที่นอกอำนาจจิตใจ ลดช่วงเวลาที่มือต่างดาวนั้นเข้าไปถือเอาวัตถุ
ถ้ามีความเสียหายเพียงข้างเดียวต่อซีกสมอง
โดยทั่ว ๆ ไป พฤติกรรมต่างดาวก็จะค่อย ๆ ลดความถี่ลงตามกาลเวลา
และการควบคุมที่อยู่ใต้อำนาจจิตใจก็จะดีขึ้นในมือที่มีปัญหา
คือ จริง ๆ แล้ว เมื่ออาการมือต่างดาวเกิดขึ้นโดยฉับพลันเพราะความเสียหายที่ไม่กระจัดกระจายไป (คืออยู่เฉพาะที่) การฟื้นตัวมักจะเกิดขึ้นภายในหนึ่งปี 
ทฤษฎีหนึ่งที่สามารถอธิบายการฟื้นฟูนี้ได้ ก็คือว่า สภาพพลาสติกของระบบประสาท (neuroplasticity)  ในซีกสมองทั้งสองข้างและในระบบประสาทใต้เปลือกสมองที่มีหน้าที่เกี่ยวข้องกับการให้เกิดการเคลื่อนไหวใต้อำนาจจิตใจ
อาจเป็นเหตุในการสร้างการเชื่อมต่อระหว่างกระบวนการปฏิบัติการกับกระบวนการให้กำเนิดความรู้สึกว่าเป็นตนขึ้นใหม่
แต่กระบวนการเช่นนี้ยังไม่เป็นที่เข้าใจดี
นอกจากนั้นแล้ว ยังมีการแจ้งถึงการฟื้นตัวอย่างค่อยเป็นค่อยไปในอาการมือต่างดาว เมื่อมีความเสียหายเพียงแค่ซีกเดียวของสมอง  
และในบางกรณี คนไข้อาจจะต้องใช้วิธีจำกัดการกระทำที่นอกลู่นอกทาง ไม่น่าพึงใจ และบางครั้งทำให้เกิดความอาย ของมือที่มีปัญหา
โดยจับแขนของมือนั้นด้วยมือที่ไม่มีปัญหา
โดยอีกวิธีหนึ่ง หมอสอนคนไข้ให้ทำการงานอย่างหนึ่ง
เช่นเอามือต่างดาวไปแตะวัตถุหนึ่ง หรือแตะจุดเป้าหมายที่เด่นชัดเทียบกับสิ่งแวดล้อม
ซึ่งเป็นการเคลื่อนไหวอย่างหนึ่งที่คนไข้สามารถฝึกมือให้เป็นไปตามอำนาจจิตใจโดยอาศัยความตั้งใจและสมาธิ
เพื่อที่จะครอบงำพฤติกรรมต่างดาวเสีย
เป็นไปได้ว่า วิธีการฝึกเหล่านี้ก่อให้เกิดการจัดระเบียบใหม่ของนิวรอนในระบบ premotor ในซีกสมองที่มีความเสียหาย
หรือโดยอีกทฤษฎีหนึ่ง ก็คือ สมองข้างเดียวกันที่ไม่มีปัญหาอาจจะขยายการควบคุมแขนที่มีปัญหาเพิ่มขึ้น
อีกวิธีหนึ่งก็คือการบรรเทาการกระทำของมือต่างดาว
และการจำกัดสัญญาณความรู้สึกเกี่ยวกับสิ่งแวดล้อมที่มาจากมือนั้น โดยปิดมือโดยเครื่องปกคลุมเช่นอุปกรณ์พยุง (orthosis) เฉพาะกิจที่ทำด้วยโฟม
หรือแม้แต่ถุงมือทำครัว (ที่ใช้เพื่อป้องกันความร้อน)
คนไข้บางพวกรายงานว่า ได้ใช้อุปกรณ์พยุงที่ห้ามการยึดจับที่ไม่ยอมเลิก 
หรือยับยั้งมือต่างดาวโดยผูกไว้ที่เสาเตียง 
แต่ว่า วิธีเหล่านี้จำกัดคนไข้จากการใช้มือที่มีปัญหานั้นในการทำการงานอย่างอื่น
ซึ่งอาจจะพิจารณาได้ว่า เป็นวิธีที่จำกัดมากเกินไป และอีกอย่างหนึ่ง ตามทฤษฎีแล้ว วิธีนี้อาจจะทำกระบวนการฟื้นฟูการควบคุมมือต่างดาวนั้นให้เนิ่นช้า
คือ สภาพพลาสติกของระบบประสาท (neuroplasticity) ที่เป็นผลจากการฟื้นฟูอาจต้องอาศัยการฝึกควบคุมมือนั้นซ้ำ ๆ กันในการทำกิจต่าง ๆ 
และอาจต้องอาศัยการเสริมกำลังโดยผ่านประสบการณ์ที่สำเร็จผลในการปราบปรามพฤติกรรมต่างดาวที่เกิดขึ้นในขณะฝึกมือนั้น
ที่ปรากฏในสื่อ

ในภาพยนตร์ Dr. Strangelove ของ สแตนลีย์ คูบริก ปี ค.ศ. 1964 ตัวละครชื่อเดียวกับภาพยนตร์ที่เล่นโดยปีเตอร์ เซ็ลเลอร์ส มีอาการมือต่างดาว ดังนั้น อาการกลุ่มนี้จึงมักจะเรียกโดยนามของภาพยนตร์นี้
ในละครชุดเฮาส์ เอ็ม.ดี.ตอน Both Sides Now (แปลว่า คราวนี้ เอาทั้งสองข้างนะ!) คนไข้มีอาการมือต่างดาว
ในนวนิยาย L'Arbre des Possibilitées (ต้นไม้แห่งความเป็นได้) ของเบอร์นารด์ เวอร์เบอร์ นายตำรวจผู้หนึ่งมีมือข้างหนึ่งที่ทำฆาตกรรมในช่วงที่เขามีอาการมือต่างดาว
ในหนังสารคดี Dark Matters (เรื่องลึกลับ) ที่ฉายผ่านช่อง Science เล่าถึงอาการมือต่างดาวและถึงความเป็นมาของโรค
ในภาพยนตร์ Evil Dead II ตัวละครแอชถูกบีบบังคับให้ตัดมือขวาของตัวเองออกเมื่อมือถูกผีสิง ภายหลังเขาทดแทนมือของตนด้วยเลื่อยยนต์เพื่อสู้กับพวกซอมบี
ในละครตลกร้ายชุด "The League of Gentlemen (สันนิบาตสุภาพบุรุษ)" ตอน "The One-Armed Man is King (คนแขนเดียวนั่นแหละเป็นพระราชา)" ผู้ถูกตัดแขนแลนซ์ได้รับแขนมาจากหญิงคนหนึ่งที่มีจิตใจของตนเอง คือแขนนั้นมีพฤติกรรมเหมือนกับแขนของเจ้าของคนก่อน
ในภาพยนตร์ "Idle Hands (มือไร้งาน)" ตัวละครแอนตันถูกบีบบังคับให้ตัดมือขวาของตนเองออกเมื่อมือนั้นถูกผีสิงและฆ่าคนโดยที่เขาไม่รู้ตัว
มีฉากหนึ่งในภาพยนตร์ของจิม แคร์รี่ย์เรื่อง "ขี้จุ๊เทวดาฮากลิ้ง (Liar Liar)" ที่ตัวร้ายสูญเสียการควบคุมมือขวาของเขาอย่างชั่วคราว แล้วมือนั้นก็เขียนคำว่า "blue (น้ำเงิน)" บนใบหน้าของเขาซ้ำ ๆ กัน
ในนวนิยาย "Peace on Earth (สันติสุขบนโลก)" ผู้เขียนสแตนิสลาฟ เล็ม ใช้การผ่าตัด corpus callosumออก เป็นส่วนสำคัญของโครงเรื่อง
ดูเพิ่ม

สถานีย่อยแพทยศาสตร์
Split-brain
เชิงอรรถและอ้างอิง > บรรณานุกรม

Bellows, Allen (19 พฤศจิกายน 2005). "Alien Hand Syndrome". Damn Interesting. สืบค้นเมื่อ 6 ตุลาคม 2011.
"Definition of Alien Hand Syndrome". MedicalNet.com. 15 ธันวาคม 2000. คลังข้อมูลเก่าเก็บจากแหล่งเดิมเมื่อ 16 สิงหาคม 2014. สืบค้นเมื่อ 6 ตุลาคม 2011.
แหล่งข้อมูลอื่น

Cross reference articles on Alien Hand Syndrome by LA Scepkowski & A Cronin-Golomb
Editorial paper regarding the different forms of Alien Hand Syndrome by G Goldberg
Recent review article from the Archives of Neurology by I. Biran and A. Chatterjee
Information about the rare disorder, as well as how many times it has influenced the media.
BBC Video: Woman with Alien Hand Syndrome
เครื่องหมายยศนายทหารชั้นสัญญาบัตรกองทัพบกเนโท

แผนภาพเปรียบเทียบ เครื่องหมายยศนายทหารชั้นสัญญาบัตรกองทัพบกเนโท (อังกฤษ: Ranks and insignia of NATO armies officers) แสดงให้เห็นถึงรูปแบบยศทางทหารของกองกำลังทางบกแต่ละรัฐสมาชิกเนโท
นายดาบ (WO 1–5)

นายดาบ (warrant officer: WO) และ และนายดาบกอง (chief warrant officers: CWO) ในกองทัพสหรัฐนั้นมียศต่ำกว่านายทหารชั้นสัญญาบัตร แต่สูงกว่า ผู้สมัครนายทหาร (officer candidates) และนายทหารชั้นประทวน ยศแรกของนายดาบ คือนายดาบ ชั้น 1 (WO1) นั้นไม่มีจัดการ "แต่งตั้ง" แต่จะใช้วิธีการ "รับรอง" จากสำนักเลขาธิการกองทัพบกมาประจำการแทน นายดาบจะได้รับการปฏิบัติเช่นเดียวกับนายทหารชั้นสัญญาบัตร แต่ก็อาจจะมีบางข้อปฏิบัติที่ได้รับการสงวนไว้ปฏิบัติเฉพาะกับทหารชั้นสัญญาบัตรเท่านั้น ตำแหน่งนายดาบมักจะถูกแทนที่ในตำแหน่งเดิม เมื่อบุคคลที่ดำรงตำแหน่งดังกล่าวได้รับการเลื่อนยศขึ้นเป็น นายดาบกอง ชั้น 2 (chief warrant officer 2: CW2/CWO2) ซึ่งตำแหน่งนายดาบ ชั้น 1 (WO1) อาจจะได้รับการแต่งตั้งให้มีคนมาแทนที่ได้ตามที่ได้ระบุไว้ในข้อ 10 ของ USC
| ยศเนโท | WO-5 | WO-5 | WO-4 | WO-4 | WO-3 | WO-3 | WO-2 | WO-2 | WO-1 | WO-1 |
| --- | --- | --- | --- | --- | --- | --- | --- | --- | --- | --- |
 กองทัพบกสหรัฐ ด ค ก: 
|  กองทัพบกสหรัฐ ด ค ก | Chief warrant officer 5 | Chief warrant officer 5 | Chief warrant officer 4 | Chief warrant officer 4 | Chief warrant officer 3 | Chief warrant officer 3 | Chief warrant officer 2 | Chief warrant officer 2 | Warrant officer 1 | Warrant officer 1 |
ดูเพิ่ม

เครื่องหมายยศของประเทศในเครือเนโท
เครื่องหมายยศนายทหารชั้นประทวนและพลสมัครกองทัพบกเนโท
เครื่องหมายยศนายทหารชั้นสัญญาบัตรกองทัพอากาศเนโท
เครื่องหมายยศนายทหารชั้นประทวนและพลสมัครกองทัพอากาศเนโท
เครื่องหมายยศนายทหารชั้นสัญญาบัตรกองทัพเรือเนโท
เครื่องหมายยศนายทหารชั้นประทวนและพลสมัครกองทัพเรือเนโท
แหล่งข้อมูลอื่น

History of NATO – the Atlantic Alliance - UK Government site
NATO codes for grades of military personnel in STANAG 2116
| ด ค ก องค์การสนธิสัญญาแอตแลนติกเหนือ |
| --- | --- |
สัญลักษณ์:  Animus in consulendo liber (คำขวัญ)  ธงเนโท  เพลงสดุดีเนโท  วันเนโท  เหรียญเชิดชูเกียรติเนโท  ดาวเนโท 
ประวัติ:  สนธิสัญญาแอตแลนติกเหนือ  การประชุมสุดยอด  ปฏิบัติการ  รายชื่อการฝึกทางทหาร  การขยายตัว การถอนตัวที่อาจเกิดขึ้น  การต่อต้านเนโท  โดเมนอินเทอร์เน็ต .nato 
โครงสร้าง:  สำนักงานใหญ่เนโท  คณะมนตรี  เจ้าหน้าที่ระหว่างประเทศ  เสนาธิการทหารระหว่างประเทศ  ศูนย์บัญชาการทหารสูงสุดผสมชาติยุโรป Air Command  Land Command  Maritime Command  JFC Brunssum  JFC Naples  JFC Norfolk  Joint Support and Enabling Command  STRIKFORNATO  Allied Command Transformation  สมัชชารัฐสภา  ข้อตกลงมาตรฐาน 
บุคคล:  เลขาธิการ  คณะกรรมการด้านการทหาร  ผู้บัญชาการทหารผสมสูงสุดยุโรป  Supreme Allied Commander Transformation 
สมาชิก:  แอลเบเนีย  เบลเยียม  บัลแกเรีย  แคนาดา  โครเอเชีย  เช็กเกีย  เดนมาร์ก  เอสโตเนีย  ฟินแลนด์  ฝรั่งเศส  เยอรมนี  กรีซ  ฮังการี  ไอซ์แลนด์  อิตาลี  ลัตเวีย  ลิทัวเนีย  ลักเซมเบิร์ก  มอนเตเนโกร  เนเธอร์แลนด์  มาซิโดเนียเหนือ  นอร์เวย์  โปแลนด์  โปรตุเกส  โรมาเนีย  สโลวาเกีย  สโลวีเนีย  สเปน  สวีเดน  ตุรกี  สหราชอาณาจักร  สหรัฐ 
ความสัมพันธ์พหุภาคี:  สมาคมสนธิสัญญาแอตแลนติก  คณะมนตรีหุ้นส่วนยูโร-แอตแลนติก  การหารือเมดิเตอร์เรเนียน  แผนปฏิบัติการความร่วมมือรายสมาชิก  ความร่วมมืออิสตันบูล  พันธมิตรหลักนอกเนโท  หุ้นส่วนระดับโลกของเนโท  นโยบายเปิดกว้าง  หุ้นส่วนเพื่อสันติภาพ  ความสัมพันธ์กับรัสเซีย ปัญหาการขยายตัวของนาโต้ไปทางตะวันออก 
ดูเพิ่ม:  สนธิสัญญาแบกแดด (METO/CENTO)  สนธิสัญญาบอลข่าน  องค์การสนธิสัญญาป้องกันภูมิภาคเอเชียตะวันออกเฉียงใต้ (SEATO)  ช่องว่างซูวัลกี
อุโบสถ

พระอุโบสถวัดราชนัดดารามวรวิหาร
อุโบสถ (อ่านว่า อุ-โบ-สด) ถือเป็นอาคารที่สำคัญภายในวัดเนื่องจากเป็นสถานที่ที่พระภิกษุสงฆ์ใช้ทำ สังฆกรรมซึ่งแต่เดิมในการทำสังฆกรรมของ พระภิกษุสงฆ์จะ 
ใช้เพียงพื้นที่โล่ง ๆ ที่กำหนดขอบเขตพื้นที่สังฆกรรมโดยการกำหนดตำแหน่ง“สีมา” เท่านั้น แต่ในปัจจุบันจากการมีผู้บวชมากขึ้น อีกทั้งภายใน พระอุโบสถมักประดิษฐานพระประธานที่เป็นพระพุทธรูปองค์สำคัญ ๆ ทำให้มีผู้มาสักการบูชาและร่วมทำบุญเป็นจำนวนมาก พระอุโบสถจึงถูกสร้าง 
ขึ้นเป็นอาคารถาวรและมักมี การประดับตกแต่งอย่างสวยงาม
คำว่า อุโบสถ มาจากรากศัพท์ว่า อุป + วส + อถ ปัจจัย โดยมีการแปลงรูปตามภาษาบาลีดังต่อไปนี้
พระอุโบสถวัดราชโอรสารามราชวรวิหาร เป็นรูปแบบพระราชนิยมในรัชกาลที่ 3
ใบเสมา เป็นหลักเขตพันธสีมารอบพระอุโบสถ
“อุโบสถ” บาลีเป็น “อุโปสถ” อ่านว่า อุ-โป-สะ-ถะ รากศัพท์มาจาก อุป- อุปสรรค (เข้าไป, ใกล้, มั่น) + วสฺ ธาตุ (อยู่) + -อถ ปัจจัย, แปลง อะ ที่ (อุ)-ป กับ ว-(สฺ) เป็น โอ (อุป + วสฺ > อุโปสฺ)
: อุป + วสฺ = อุปวสฺ > อุโปสฺ + อถ = อุโปสถ (ปุงลิงค์) (อุโปสโถ) แปลตามศัพท์ว่า (1) “ธรรมเป็นที่เข้าจำ”, “กาลเป็นที่เข้าจำ” (คือเข้าไปอยู่โดยการถือศีลหรืออดอาหาร) (2) “กาลเป็นที่เข้าถึงการอดอาหารหรือเข้าถึงศีลเป็นต้นแล้วอยู่”
และยังมีอีกมีหลายความหมาย คือ หมายถึง
สถานที่ที่พระสงฆ์ประชุมทำสังฆกรรมตามพระวินัย เรียกตามคำวัดว่า อุโบสถาคาร บ้าง อุโบสถัคคะ บ้าง แต่เรียกโดยทั่วไปว่า โบสถ์
การเข้าจำ คือการรักษาศีล ๘ ของอุบาสก อุบาสิกา ในวันขึ้นและแรม ๘ ค่ำ ๑๕ ค่ำ เรียกว่า รักษาอุโบสถ และรักษาอุโบสถศีล
วันพระหรือวันฟังธรรมของคฤหัสถ์ วันขึ้นและแรม ๘ ค่ำ ๑๕ ค่ำ ซึ่งเป็นวันที่คฤหัสถ์รักษาอุโบสถกัน เรียกว่า วันอุโบสถ
วันที่พระสงค์ลงฟังพระปาติโมกข์ทุกกึ่งเดือน เรียกว่าวันอุโบสถ
การสวดพระปาติโมกข์ทุกกึ่งเดือนหรือทุกวันอุโบสถของพระสงฆ์ เรียกว่า การทำอุโบสถ
โบสถ์ เป็นคำเรียกสถานที่สำหรับพระสงฆ์ใช้ประชุมกันทำสังฆกรรมตามพระวินัย เช่นสวดพระปาติโมกข์ ให้อุปสมบท มีสีมาเป็นเครื่องบอกเขต คำว่า โบสถ์ เป็นคำที่ใช้เฉพาะในพระพุทธศาสนา
โบสถ์ เรียกเต็มคำว่า อุโบสถ หรือ โรงอุโบสถ ถ้าเป็นของพระอารามหลวงเรียกว่า พระอุโบสถ บางถิ่นเรียกว่า สีมา หรือ สิม
โบสถ์ เป็นสถานที่ศักดิ์สิทธิ์ เป็นที่ประทับของพระพุทธเจ้า เป็นเขตแดนที่พระเจ้าแผ่นดินพระราชทานให้แก่สงฆ์เป็นพิเศษ เรียกว่า วิสุงคามสีมา
ก่อนที่จะมาเป็นโบสถ์ที่ถูกต้องตามพระวินัยจะต้องมีสังฆกรรมที่เรียกว่า ผูกสีมา หรือ ผูกพัทธสีมาก่อน
** เดิมทีมีผู้อธิบายว่า อุโบสถ มาจากคำว่า อุป + โอสถ แล้วแปลว่า เข้าถึงยาแก้โรค หรือ เข้าไปใกล้ยารักษาโรค ซึ่งเป็นความเข้าใจผิดและไม่ถูกต้องตามหลักภาษาบาลี
ที่ถูกคือ อุป + วสฺ ธาตุ + อถ ปัจจัย สำเร็จรูปเป็น อุโบสถ ดังอธิบายข้างต้นแล้ว
วายุเทพยุทธ์

| วายุเทพยุทธ์ |
| --- | --- |
ประเภท: ละครชุด (ซีรีส์)
สร้างโดย: เดอะ วัน เอ็นเตอร์ไพรส์ - บริษัท ก้าวทะยาน จำกัด
เค้าโครงจาก: วานรคู่ฟัด โดย นนทกร ทวีสุข
เขียนโดย: บทโทรทัศน์ นนทกร ทวีสุข เกียรติศักดิ์ ศรีราษฏร์โนนสูง อานุภาพ อนุวงษ์สังข์
กำกับโดย: นนทกร ทวีสุข
แสดงนำ: ภาคิน คำวิลัยศักดิ์ สำเร็จ เมืองพุทธ อัครัฐ นิมิตรชัย อลิสา ขุนแขวง ปัณณ์ญาณัช จิรโรจน์ธนเกษม ญาณิน วิสมิตะนันทน์ ชูพงษ์ ช่างปรุง
ดนตรีแก่นเรื่องเปิด: ดนตรีประกอบละคร
ดนตรีแก่นเรื่องปิด: บทเพลงปีศาจ ขับร้องโดย The Dust
ภาษาต้นฉบับ: ไทย
จำนวนตอน: 13 ตอน
การผลิต
ผู้อำนวยการผลิต: นนทกร ทวีสุข อิสรีย์ แสงมงคลเลิศสิริ
ผู้อำนวยการสร้าง: นิพนธ์ ผิวเณร ถกลเกียรติ วีรวรรณ
สถานที่ถ่ายทำ: ไทย
ผู้ลำดับภาพ: ณรงค์ ประกิตสุวรรณ วริฏฐา วงษ์นาม
ความยาวตอน: 60 นาที/ตอน
ออกอากาศ
เครือข่าย: ช่องวัน, เน็ตฟลิกซ์
ออกอากาศ: 2 มิถุนายน พ.ศ. 2561 – 1 กันยายน พ.ศ. 2561
เรต: น13+ (ช่องวัน) 16+ (เน็ตฟลิกซ์)
Monkey Twins วายุเทพยุทธ์ เป็นละครชุดแนวแอ็คชั่นที่ออกอากาศในปี พ.ศ. 2561 โดย เดอะ วัน เอ็นเตอร์ไพรส์ และ ก้าวทะยาน โดยเป็นการนำเค้าโครงเรื่องจากภาพยนตร์ วานรคู่ฟัด ที่ออกฉายในพ.ศ. 2559 มาปรับบทเป็นละครชุดเพื่อออกอากาศทางโทรทัศน์ เขียนบทโทรทัศน์โดย นนทกร ทวีสุข, เกียรติศักดิ์ ศรีราษฏร์โนนสูง, อานุภาพ อนุวงษ์สังข์ กำกับการแสดงโดย นนทกร ทวีสุข นำแสดงโดย ภาคิน คำวิลัยศักดิ์, สำเร็จ เมืองพุทธ, อัครัฐ นิมิตรชัย, อลิสา ขุนแขวง, ปัณณ์ญาณัช จิรโรจน์ธนเกษม, ญาณิน วิสมิตะนันทน์, ชูพงษ์ ช่างปรุง, ประสาท ทองอร่าม, วราวุธ โพธิ์ยิ้ม ออกอากาศทุกวันเสาร์ เวลา 21.15-22.15 น. ทางช่องวัน เท่านั้น  เริ่มตอนแรก 2 มิถุนายน พ.ศ. 2561 และออกอากาศผ่านแพลตฟอร์มเน็ตฟลิกซ์ภายในภูมิภาคเอเชีย-แปซิฟิก และประเทศจีนพร้อมกับการแพร่ภาพในประเทศไทย ในส่วนของการออกอากาศในภูมิภาคที่เหลือ จะปล่อยฉายทีเดียวหลังออกอากาศในประเทศไทยจบ
นักแสดง

ภาคิน คำวิลัยศักดิ์ รับบท ร.ต.อ.มาวิน
สำเร็จ เมืองพุทธ รับบท เหนือ
อัครัฐ นิมิตรชัย รับบท เตโช
อลิสา ขุนแขวง รับบท น้ำตาล
ปัณณ์ญาณัช จิรโรจน์ธนเกษม รับบท ลี่อิน
ญาณิน วิสมิตะนันทน์ รับบท ทามาโกะ
ชูพงษ์ ช่างปรุง รับบท สมิง
ประสาท ทองอร่าม รับบท ปู่กล้า
วราวุธ โพธิ์ยิ้ม รับบท เผือก
พิชยา ทิพพาละ รับบท ออม
อธิวัฒน์ สนิทวงศ์ ณ อยุธยา รับบท ชาญชัย
เดวิด อัศวนนท์ รับบท เดช
อำพัน เจริญสุขลาภ รับบท อาจารย์เม้ง
ปราบ ยุทธพิชัย รับบท รอง ฯ เอกชัย
เต๋อ เชิญยิ้ม รับบท จ่ากุ้ง
จิราวัฒน์ วชิรศรัณย์ภัทร รับบท ยาโมโต้
สายเชีย วงศ์วิโรจน์ รับบท เชีย
นักแสดง > นักแสดงรับเชิญ

ครูกั๊ก ศิลปิน ทองอร่าม รับบท เฮีย
กลศ อัทธเสรี รับบท เฮียพงศ์
ณัฎฐพัชร์ วิภัทรเดชตระกูล รับบท เหม่ยเฟิน
วิทยา ปานศรีงาม รับบท
นักแสดง > นักแสดงร่วม

อริญากร บวรวิศรุติ รับบท หลิว
สมบูรณ์ ลิขิตเสถียรชัย รับบท
คณะงิ้ว อาจารย์ เม้ง ปอ ปลา
คณะละครลิงประกิตศิษย์พระกาฬ
แหล่งข้อมูลอื่น

วายุเทพยุทธ์ ที่สยามโซน
เรื่องย่อ "วายุเทพยุทธ์" : MGR Online
สถาบันสุขภาพเด็กแห่งชาติมหาราชินี

ระวังสับสนกับ โรงพยาบาลสมเด็จพระนางเจ้าสิริกิติ์
| สถาบันสุขภาพเด็กแห่งชาติมหาราชินี   Queen Sirikit National Institute of Child Health |
| --- | --- |
กรมการแพทย์ กระทรวงสาธารณสุข

ภูมิศาสตร์
ที่ตั้ง: 420/8 ถนนราชวิถี แขวงทุ่งพญาไท เขตราชเทวี กรุงเทพมหานคร, ประเทศไทย
พิกัด: 13°45′58″N 100°32′07″E﻿ / ﻿13.766079°N 100.535214°E﻿ / 13.766079; 100.535214
หน่วยงาน
ประเภท: เพื่อการเรียนการสอน
สังกัด: วิทยาลัยแพทยศาสตร์ มหาวิทยาลัยรังสิต
บริการสุขภาพ
จำนวนเตียง: 435 เตียง
ประวัติ
ชื่อเดิม: โรงพยาบาลเด็ก
เปิดให้บริการ: 24 มิถุนายน พ.ศ. 2497
ลิงก์
เว็บไซต์: www.childrenhospital.go.th
สถาบันสุขภาพเด็กแห่งชาติมหาราชินี (อังกฤษ: Queen Sirikit National Institute of Child Health) เป็นโรงพยาบาลของรัฐขนาดใหญ่ ตั้งอยู่ในเขตราชเทวี กรุงเทพมหานคร เป็นโรงพยาบาลเด็กแห่งเดียวในประเทศไทย และทำหน้าที่เป็นโรงพยาบาลเพื่อการเรียนการสอนของวิทยาลัยแพทยศาสตร์ มหาวิทยาลัยรังสิต
ประวัติ

ด้วยมีแผนที่จะขยายแผนกกุมารเวชศาสตร์ของโรงพยาบาลหญิง (ปัจจุบันคือโรงพยาบาลราชวิถี) คณะรัฐมนตรีของแปลก พิบูลสงคราม ได้อนุมัติให้ก่อสร้างอาคารกุมารเวชศาสตร์ขนาดความจุ 137 เตียง บนถนนราชวิถี ซึ่งโรงพยาบาลหญิงเป็นผู้ดำเนินการ โดยมีพิธีเปิดเมื่อวันที่ 24 มิถุนายน พ.ศ. 2497 โดยพระราชบัญญัติระเบียบข้าราชการพลเรือน พ.ศ. 2516 ได้โอนกิจการไปยังกรมการแพทย์ กระทรวงสาธารณสุข เมื่อวันที่ 3 ธันวาคม พ.ศ. 2517 และอาคารดังกล่าวได้กลายเป็นโรงพยาบาลเด็ก ในปี พ.ศ. 2539 ได้เปลี่ยนชื่อเป็นสถาบันสุขภาพเด็กแห่งชาติมหาราชินี เพื่อฉลองแด่พระราชินี
สถาบันเป็นสถาบันการแพทย์แห่งแรกที่เปิดสอนหลักสูตรกุมารเวชศาสตร์ที่ไม่ได้อยู่ภายใต้การนำของมหาวิทยาลัยแพทยศาสตร์ (ปัจจุบันคือมหาวิทยาลัยมหิดล) โดยจัดตั้งโดยคณะแพทยศาสตร์ศิริราชพยาบาล กับคณะแพทยศาสตร์ จุฬาลงกรณ์มหาวิทยาลัย
โรงพยาบาลราชวิถีเริ่มให้การศึกษาทางการแพทย์แก่นักศึกษาวิทยาลัยแพทยศาสตร์ มหาวิทยาลัยรังสิต ตั้งแต่วันที่ 1 มิถุนายน พ.ศ. 2535 และนักศึกษาในกลุ่มนี้ได้รับการศึกษาที่โรงพยาบาลราชวิถีในฐานะโรงพยาบาลเพื่อการเรียนการสอนเช่นกัน
ดูเพิ่ม

สาธารณสุขในประเทศไทย
แหล่งข้อมูลอื่น

เว็บไซต์ทางการ
| ด ค กมหาวิทยาลัยรังสิต |
| --- | --- | --- |
| คณะ | พยาบาลศาสตร์ • วิทยาศาสตร์ • กายภาพบำบัดและเวชศาสตร์การกีฬา • เทคนิคการแพทย์ • ทัศนมาตรศาสตร์ • รังสีเทคนิค • ศิลปศาสตร์ • นิติศาสตร์ • รัฐศาสตร์ • สถาปัตยกรรมศาสตร์ • ดิจิทัลอาร์ต • นวัตกรรมเกษตร • เทคโนโลยีอาหาร • เทคโนโลยีชีวภาพ •  บริหารธุรกิจ • บัญชี • เศรษฐศาสตร์ |  |
| วิทยาลัย | วิทยาลัยแพทยศาสตร์ • วิทยาลัยทันตแพทยศาสตร์ • วิทยาลัยเภสัชศาสตร์ • วิทยาลัยการแพทย์แผนตะวันออก • วิทยาลัยวิศวกรรมชีวการแพทย์ • วิทยาลัยนิเทศศาสตร์ • วิทยาลัยนวัตกรรมสังคม • วิทยาลัยครูสุริยเทพ • วิทยาลัยรัฐกิจ • วิทยาลัยดนตรี • วิทยาลัยการออกแบบ • วิทยาลัยวิศวกรรมศาสตร์ • วิทยาลัยนวัตกรรมดิจิทัลและเทคโนโลยีสารสนเทศ • วิทยาลัยนวัตกรรมเกษตร เทคโนโลยีชีวภาพ และอาหาร • วิทยาลัยการท่องเที่ยวและการบริการ • บัณฑิตวิทยาลัย • วิทยาลัยนานาชาติ • วิทยาลัยนานาชาติจีน |  |
| สถาบัน | สถาบันภาษาอังกฤษ • สถาบันเจนเอด • สถาบันรัฐประศาสนศาสตร์ • สถาบันการทูตและการต่างประเทศ • สถาบันอาชญาวิทยาและการบริหารงานยุติธรรม • สถาบันการบิน • สถาบันการวิเคราะห์ข้อมูล |  |
| โรงเรียน | โรงเรียนสาธิตแห่งมหาวิทยาลัยรังสิต • โรงเรียนสาธิตแห่งมหาวิทยาลัยรังสิต เชียงใหม่ • โรงเรียนนานาชาติ บริติช ภูเก็ต |  |
| อื่น ๆ | มหาวิทยาลัยรังสิตไซเบอร์ • โรงพยาบาลอาร์เอสยูอินเตอร์เนชั่นแนล • สถาบันสุขภาพเด็กแห่งชาติมหาราชินี • สโมสรฟุตบอลมหาวิทยาลัยรังสิต • สโมสรฟุตบอลดิไอคอน อาร์เอสยู |  |
หมวดหมู่ • โครงการ • สถานีย่อย
| --- | --- |
ฐานข้อมูลการควบคุมรายการหลักฐาน :  ISNI
พ.ศ. 2381

พุทธศักราช 2381 ตรงกับปี 1838
ผู้นำ

พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
เจ้าประเทศราช:
เจ้าผู้ครองนครเชียงใหม่: พระยาพุทธวงศ์ (พ.ศ. 2369 - พ.ศ. 2389)
เจ้าผู้ครองนครลำพูน: พระยาคำตัน (พ.ศ. 2381 - พ.ศ. 2384)
เจ้าผู้ครองนครลำปาง: พระยาน้อยอินท์ (พ.ศ. 2381 - พ.ศ. 2391)
เหตุการณ์

10 มกราคม - เกิดเหตุเพลิงไหม้ร้านลอยส์คอฟฟีเฮาส์และโรยัลเอกซ์เชนจ์ ในลอนดอน
วันเกิด

9 พฤษภาคม
พระสัมพันธวงศ์เธอ พระองค์เจ้าพรรณราย (สิ้นพระชนม์ 22 มิถุนายน พ.ศ. 2457)
หม่อมเจ้าพระธรรมุณหิศธาดา (สีขเรศ วุฑฺฒิสฺสโร) (สิ้นชีพิตักษัย 12 ธันวาคม พ.ศ. 2450)
6 กันยายน - กรมพระราชวังบวรวิไชยชาญ (ทิวงคต 28 สิงหาคม พ.ศ. 2428)
แคปิเทิลเรสต์ลิงคอร์โปเรชั่น

| --- | --- |
ประเภท: Private
อุตสาหกรรม: มวยปล้ำอาชีพ
ก่อตั้ง: 7 มกราคม ค.ศ. 1953
ผู้ก่อตั้ง: เจสส์ แม็กแมน ทูตส์ มอนดต์
เลิกกิจการ: ค.ศ. 1982
ถัดไป: ดับเบิลยูดับเบิลยูอี
สำนักงานใหญ่: Holland Hotel 351 West 42nd Street New York, NY 10036 United States
พื้นที่ให้บริการ: ตะวันออกเฉียงเหนือ
เจ้าของ: วินซ์ แม็กแมน ซีเนียร์
แคปิเทิลเรสต์ลิงคอร์โปเรชั่น (อังกฤษ: Capitol Wrestling Corporation) เป็นสมาคมมวยปล้ำอาชีพในสหรัฐอเมริกา และเป็นที่รู้จักในชื่อ World Wide Wrestling Federation (WWWF) และ World Wrestling Federation (WWF) ก่อตั้งโดย เจสส์ แม็กแมน และทูตส์ มอนดต์ ในวันที่ 7 มกราคม ค.ศ. 1953 Capitol Wrestling Corporation เป็นที่รากฐานและเป็นที่รู้จักในปัจจุบันใน ดับเบิลยูดับเบิลยูอี ซึ่งดำเนินการโดย หลานชายของเจส วินซ์ แม็กแมน
ประวัติ

ดูเพิ่ม: ดับเบิลยูดับเบิลยูอี § ประวัติ
เจส แม็กแมน เป็นโปรโมเตอร์มวยที่ประสบความสำเร็จที่เริ่มทำงานกับTex Rickard ในปี ค.ศ. 1926 ด้วยให้ความช่วยเหลือของ Rickard เขาเริ่มโปรโมตมวยที่ Madison Square Garden ที่ 3 และไม่กี่ปีก่อนนักมวยปล้ำอาชีพ ทูตส์ มอนดต์ ได้สร้างความท้าทายใหม่ของมวยปล้ำอาชีพที่เขาเรียกว่า “Slam Bang Western Style Wrestling” เขาเชื่อว่านักมวยปล้ำEd Lewis และผู้จัดการของเขาBilly Sandow ที่ใช้วิธีการแก้ปัญหาใหม่นี้และนักมวยปล้ำเพื่อเซ็นสัญญากับ Gold Dust Trio ของพวกเขา
ประวัติ > World Wide Wrestling Federation

ในช่วงต้นปี ค.ศ. 1963 Capitol Wrestling Corporation ได้ทำการเปลี่ยนเป็น World Wide Wrestling Federation (WWWF) ซึ่งปัจจุบันคือ WWE หลังจากมีข้อพิพาทกับ NWA เรื่อง บัดดี โรเจอส์ ถูกจองเพื่อครองแชมป์โลกเฮฟวี่เวท NWA โดยทั้งสองคนได้ออกจากเป็นสมาชิก เพื่อประท้วงหลังจากเกิดเหตุการณ์ขึ้นและได้สร้าง WWWF ในการสถาปนา บัดดี โรเจอส์ เป็นแชมป์โลกเฮฟวี่เวท WWWF คนแรกในเดือนเมษายน ค.ศ. 1963 ต่อมาได้เสียแชมป์ให้กับบรูโน ซามมาร์ติโน ในวันที่ 17 พฤษภาคม ค.ศ. 1963 หลังจากอาการหัวใจวายเมื่อสัปดาห์ก่อนการแข่งขัน
WWWF ดำเนินการในลักษณะที่อนุรักษ์นิยมเมื่อเทียบกับสมาคมมวยปล้ำภูมิภาคอื่น ๆ โดยดำเนินกิจการไปที่สนามกีฬารายสัปดาห์มากกว่ารายสัปดาห์หรือรายปักษ์โดยปกติแล้วจะมีนักสู้เท้าเบบี้เฟซในรายการที่มีการแข่งขันตั้งแต่หนึ่งถึงสามนัด หลังจากได้รับการจัดการรายการโทรทัศน์และเปลี่ยนนักมวยปล้ำเบื้องต้น Lou Albano ในฐานะผู้จัดการฝ่ายของ Sammartino ซึ่ง WWWF ทำธุรกิจขายได้ในปี ค.ศ. 1970 ต่อมา Mondt ได้ออกจากบริษัท ในช่วงปลายทศวรรษที่ 1960 และแม้ว่า WWWF จะเป็นอิสระจาก NWA แล้วก็ตาม แต่ว่า James McMahon ก็ยังคงดำรงตำแหน่งเป็นคณะกรรมการบริหารของ NWA อยู่ ทว่าสมาคมที่อยู่ในเขตภาคตะวันออกเฉียงเหนือ (กระทั่ง WWWF เอง) ก็ยังมิได้รับการยอมรับ อย่างไรก็ดีในช่วงนั้น ก็ได้มีแมทช์ประเภทแชมป์ชนแชมป์ (Champion vs. Champion) เกิดขึ้นใน WWWF ซึ่งส่วนใหญ่แล้วมักจะมีผลการปล้ำจบลงด้วยการแพ้ฟาวล์ทั้งสองฝ่าย (Double Disqualfication) หรือการไม่สามารถหาข้อสรุปของผลการปล้ำได้
ประวัติ > ขายกิจการให้ไททัน สปอร์ตส

ในเดือนมีนาคม ค.ศ. 1979 เพื่อวัตถุประสงค์ทางการตลาด World Wide Wrestling Federation ได้เปลี่ยนชื่อเป็น World Wrestling Federation (WWF) ในขณะเดียวกัน บุตรชายของวินซ์ เจ. แม็กแมน คือวินซ์ เค. แม็กแมน ได้ก่อตั้งไททัน สปอร์ตส จัดตั้งขึ้นเมื่อ 21 กุมภาพันธ์ ค.ศ. 1980 เดิมตั้งในรัฐแมสซาชูเซตส์
ในปี ค.ศ. 1982 ไททัน สปอร์ตสได้รับการดำเนินกิจการของ Capitol Wrestling Corporation และย้ายสำนักงานใหญ่ไปยังกรีนวิช ,รัฐคอนเนตทิคัต และพยายามที่จะทำให้ WWF ส่งเสริมเป็นมวยปล้ำชั้นนำของโลก วินซ์ เค. แม็กแมน ได้เริ่มขยายตัวที่เปลี่ยนพื้นฐานอุตสาหกรรม ในท้ายที่สุด วินซ์ เจ. แม็กแมน ไม่ได้เห็นในวันบริษัทของเขาเติบโตขึ้นจากการส่งเสริมสิ่งที่เป็นองค์กรทั่วโลก เนื่องจากเขาได้เสียชีวิตลงด้วยมะเร็งตับอ่อน อายุ 69 ปี เมื่อวันที่ 24 พฤษภาคม ค.ศ. 1984 ในปี ค.ศ. 1985 ไททัน สปอร์ตส ได้ย้ายสำนักงานใหญ่อีกครั้งไปที่สแตมเฟิร์ด ,รัฐคอนเนตทิคัต จากนั้นจะจัดตั้งนิติบุคคลใหม่ขึ้นมาในปี ค.ศ. 1987 ในเดลาแวร์ ซึ่งภายหลังได้รวมกับบริษัทเก่าในปี ค.ศ. 1982 ไททัน สปอร์ตส ได้ทำการเปลี่ยนชื่อเป็น World Wrestling Federation Entertainment, Inc. ก่อนที่จะมาใช้ชื่อเป็น World Wrestling Entertainment, Inc. ในปี ค.ศ. 2002